Il-Qorti tisma' kif ir-raġel kien ilhu xhur sħaħ jorqod barra Raġel ta’ 28 sena mis-Somalja ntbagħat 16 il-xahar ħabs wara li ammetta li seraq mobile bl-għan li jkollu biżżejjed flus biex  jixtri l-ikel. Fis-seduta tal-lum quddiem, il-Maġistrat Doreen Clarke, ir-raġel spjega kif kien ilu xhur bla xogħol u indirizz fiss. Ir-raġel spjega kif hu kien seraq dan il-mobile minn ħanut fil-Ħamrun biex jixtri l-ikel. L-avukat Raisa Colombo dehret għall-akkużat bħala avukat tal-għajnuna legali. L-Ispettur Robert Vella mexxa l-prosekuzzjoni.